
Ostja kinnitamine 

(garaažihooned Energia 2B Narvas)

Võttes aluseks Narva Linnavolikogu 25.03.1998 määrusega nr 41/24 kinnitatud “Linnavara võõrandamise korra” (RTL 1998, 236/237, 972; KO 2000, 20, 340) punkti 64 

Narva Linnavalitsus annab korralduse:

1. Kinnitada KINNISVARAKAPITALI aktsiaselts (registrikood 10087315, asukoht Tuukri 1A, Tallinn), Narva Linnavalitsuse Linnavara- ja Majandusameti (registrikood 75029837) bilansis oleva linnavara – kahe garaažihoone (31 boksi) aadressil Energia 2B Narvas, sh ehitisregistri kood 118010281, pindala 297,3 m2 (boksid 1-13) ja ehitisregistri kood 118010282, pindala 410,1 m2 (boksid 14-31), teenindusmaa 1950 m2, ostjaks hinnaga 900 000 (üheksasada tuhat) krooni järgmistel tingimustel:

· investeeringud omandatavasse varasse suuruses 18 728 000 (kaheksateist miljonit seitsesada kakskümmend kaheksa tuhat) krooni vastavalt ostja poolt pakutud graafikule;

· 673 600 (kuussada seitsekümmend kolm tuhat kuussada) krooni esimese aasta jooksul müügilepingu sõlmimisest;

· 4 166 400 (neli miljonit ükssada kuuskümmend kuus tuhat nelisada) krooni teise aasta jooksul müügilepingu sõlmimisest;

· 13 888 000 (kolmteist miljonit kaheksasada kaheksakümmend kaheksa tuhat) krooni kolmanda aasta jooksul müügilepingu sõlmimisest;

· investeerimiskohustuse mittetäitmisel või mitteõigeaegsel täitmisel rakendatakse trahvi 10(kümne)% ulatuses tähtajaks tegemata investeeringute summalt;

· trahvi tasumine ei vabasta ostjat investeerimiskohustuse täitmisest;

· ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

2. Volitada Narva linnapead Tarmo Tammistet (isikukood 36208175216) allkirjastama notariaalset müügilepingut.

3. Narva Linnavalitsuse Linnavara- ja Majandusametil teha käesolev korraldus asjaosalistele teatavaks.

4. Korraldust võib vaidlustada Jõhvi Halduskohtus 30 päeva jooksul arvates korralduse teatavakstegemisest.

